Diari Oficial de la Generalitat Valenciana


Sumari del DOGV 2502, del 08-05-1995 (1995/834592)

ORDRE de 20 d'abril de 1995, de la Conselleria d'Agricultura, Pesca i Alimentació, per la qual es modifica la de 21 de juliol de 1986, per la qual s'aprova el Reglament de la Denominació d'Origen València i el seu Consell Regulador.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/20/(2)/dof/vci/html**

### Dades del document

Número de DOGV
:   2502

Data del DOGV
:   08-05-1995

Secció del DOGV
:   DISPOSICIONS GENERALS

Número del document
:   1995/834592


Data del document
:   20-04-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

ORDRE de 20 d'abril de 1995, de la Conselleria d'Agricultura, Pesca i Alimentació, per la qual es modifica la de 21 de juliol de 1986, per la qual s'aprova el Reglament de la Denominació d'Origen València i el seu Consell Regulador.   
El Consell Regulador de la Denominació d'Origen València, en successives ocasions, ha analitzat i estudiat una ampliació de la superfície que protegeix en un marc de viticultura de qualitat. Fruit dels estudis realitzats és la possibilitat d'ampliar a zones productores limítrofes la seua àrea d'influència.  
Així mateix, la demanda del mercat vinícola mostra un clar interés per vins elaborats amb varietats l'adaptació de les quals a les condicions d'aquesta denominació s'ha mostrat clarament positiva.  
Finalment, s'aprofita aquesta disposició per corregir l'errada del text de l'Ordre d'11 de març de 1991, del Ministeri d'Agricultura, Pesca i Alimentació, que ratifica el reglament que es modifica, relatiu a la graduació alcohòlica dels productes protegits.  
Per tot el que s'ha exposat, fent ús de les facultats que tinc atribuïdes i a proposta del Consell Regulador de la Denominació d'Origen València,  
ORDENE:  
Article primer  
Els articles 4, 5 i 15, apartat primer, de l'Ordre de 21 de juliol de 1986, per la qual s'aprova el Reglament de la Denominació d'Origen València i el seu Consell Regulador (DOGV núm. 416, de 13.08.86), modificada i ampliada per la de 23 de febrer de 1987 (DOGV núm. 554, de 26.03.87) i la de 10 de desembre de 1990 (DOGV núm. 1.470, de 25.01.91), quedaran redactats de la manera següent:  
«Article quart  
1. La zona de producció emparada per la denominació d'origen València està constituïda pels terrenys ubicats en els termes municipals de la província de València que s'esmenten en l'apartat 2 d'aquest article, que integren les subzones denominades Alt Túria, Valentí, Clarià i Moscatell de València, que el Consell Regulador considere aptes per a la producció de raïm de les varietats que s'indiquen en l'article cinqué i amb la qualitat necessària per a produir vins de les característiques específiques dels protegits per la denominació.  
2.Els termes que constitueixen les quatre subzones indicades en el paràgraf anterior són:  
Alt Túria: Alpuente, Aras de Alpuente, Chelva, La Yesa, Titaguas i Tuéjar.  
Valentí: Alborache, Alcublas, Andilla, Bugarra, BuÑol, Casinos, Cheste, Chiva, Chulilla, DomeÑo, Estivella, Gestalgar, Godelleta, Higueruelas, Llíria, Losa del Obispo, Macastre, Monserrat, Montroy, Pedralba, Real de Montroi, Turís, Vilamarxant i Villar del Arzobispo.  
Moscatell de València: Catadau, Cheste, Chiva, Godelleta, Llombai, Montroy, Monserrat, Real de Montroi i Turís.  
Clarià: Adzaneta de Albaida, Agullent, Albaida, Alfarrasí, Aielo de Malferit, Ayelo de Rugat, Bèlgida, Bellús, Beniatjar, Benicolet, Benigánim, Bocairent, Bufali, Castelló de Rugat, Fontanars dels Alforins, la Font de la Figuera, Guadasequies, Llutxent, Moixent, Montaberner, Montesa, Montichelvo, l'Olleria, Ontinyent, Otos, Palomar, Pinet, La Pobla del Duc, Quatretonda, Ráfol de Salem, Sempere, Terrateig i Vallada.  
3. Així mateix, atesa la continuïtat edàfica, la proximitat geogràfica i les analogies climàtiques i enològiques, es considera també zona de producció la que ocupen els terrenys vitícoles de la varietat negra bobal, situats en els municipis que figuren en l'annex únic.  
4. De conformitat amb l'article 4.3 i amb la finalitat de preservar la identitat de la denominació d'origen Utiel-Requena, la superfície que s'aculla a la denominació d'origen València no podrà superar el 30 per cent de la protegida per aquella.  
5. La qualificació dels terrenys per a l'efecte de la seua inclusió en la zona de producció, la realitzarà el Consell Regulador i hauran de quedar delimitats en els plànols del Cadastre Vitivinícola.  
6. En el cas que el titular del terreny estiga en desacord ambn la resolució del Consell, hi podrà recórrer davant la Conselleria d'Agricultura, Pesca i Alimentació de la Generalitat Valenciana, amb l'informe previ dels organismes tècnics que estime necessari.»  
«Article cinqué  
1. L'elaboració dels vins protegits es farà exclusivament amb raïm de les varietats següents:  
Blanques:  
- Preferents o recomanades: macabeo, malvasía, merseguera, moscatel de Alejandría, Pedro Ximénez i planta fina de Pedralba.  
- Autoritzades: planta nova, tortosí i verdil.  
Negres:  
- Preferents o recomanades: garnacha, monastrell, tempranillo i tintorera.  
- Autoritzades: forcayat, bobal i cabernet-sauvignon.  
2. El Consell Regulador podrà proposar a la Conselleria d'Agricultura, Pesca i Alimentació de la Comunitat Valenciana que siguen autoritzades noves varietats que, amb els assajos previs i les experiències convenients, es comprove que produeixen mosts de qualitat aptes per a l'elaboració de vins protegits per la denominació d'origen.»  
«Article quinze  
1. Els vins emparats per la denominació d'origen València, amb expressió de la seua graduació alcohòlica adquirida, són els següents:  
Blancs, mínim 10 per 100 volum.  
Rosats, mínim 10,5 per 100 volum.  
Negres, mínim 10,5 per 100 volum.  
Espumosos, mínim 11 per 100 volum.  
De licor i rancis, mínim 15 per 100 volum.  
Aquests vins podran ser secs, semidolços i dolços. En caso d'emprar els noms de les subzones, els tipus de vi són:  
 Grau alcohòlic  
Subzones Tipus adquirit mínim  
Alt Túria: Blancs secs 10  
Valentí: Blancs 10  
 Rosats i negres 11  
 Vins de licor i rancis 15  
 Clarià: Blancs 10  
 Rosats i negres 11  
 Moscatell: Vins de moscatell dolços 10  
 Vins de licor moscatell 15  
Article segon  
A l'ordre esmentada, s'hi afegirà la disposició final següent:  
«La direcció general que tinga atribuïdes les competències relatives al control de la qualitat agroalimentària en el Reglament Orgànic i Funcional de la Conselleria d'Agricultura, Pesca i Alimentació fixarà els procediments per a desplegar el que s'estableix en l'article 4.3 i en la disposició addicional.»  
DISPOSICIONS FINALS  
Primera  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Segona  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique posteriorment.  
València, 20 d'abril de 1995.- El conseller d'Agricultura, Pesca i Alimentació, p. a., art. 3 (Decret 179/1993, de 28 de setembre): el secretari general: Fernando Rios Aragües.  
ANNEX úNIC  
Municipis a què fa referència l'article 4.3: Camporrobles, Caudete de las Fuentes, Fuenterrobles, Requena, Siete Aguas, Sinarcas, Utiel, Venta del Moro i Villargordo del Cabriel.


Còpia Permalink ELI